
ΑΠΟΦΑΣΕΙΣ 

Έγκριση της απόφασης 1/2017 της ολομέλειας 
των Δικαστών του Διοικητικού Πρωτοδικείου 
Ιωαννίνων, ως προς τον Κανονισμό Εσωτερικής 
Υπηρεσίας του Δικαστηρίου. 

2 

Έγκριση εν μέρει του υποβαλλόμενου με την 
1/2016 απόφαση της ολομέλειας των Δικαστών 
του Διοικητικού Πρωτοδικείου Μεσολογγίου Κα¬ 
νονισμού Εσωτερικής Υπηρεσίας του Δικαστηρί¬ 
ου και αναπομπή της απόφασης αυτής στο ίδιο 
όργανο προς τροποποίηση και συμπλήρωσή της. 

3 

Έγκριση του Εσωτερικού Κανονισμού του Διοικη¬ 
τικού Πρωτοδικείου Αθηνών. 

4 

Έγκριση εν μέρει της εισαγόμενης με την 3/2016 
απόφαση της ολομέλειας των Δικαστών του Διοι¬ 
κητικού Πρωτοδικείου Πειραιώς, τροποποίησης 
του Κανονισμού Εσωτερικής Υπηρεσίας του Δικα¬ 
στηρίου, συμπλήρωση και διόρθωση του Κανονι¬ 
σμού αυτού. 


ΑΠΟΦΑΣΕΙΣ 

Αριθμ. 12/2017 (1) 

Έγκριση της απόφασης 1/2017 της ολομέλειας 
των Δικαστών του Διοικητικού Πρωτοδικείου 
Ιωαννίνων, ως προς τον Κανονισμό Εσωτερικής 
Υπηρεσίας του Δικαστηρίου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 30 Μάί'ου 2017, ημέρα Τρίτη και ώρα 
14.00 συνήλθε στο κατάστημα του Συμβουλίου της 
Επικράτειας και στην αίθουσα συνεδριάσεων της ολο¬ 
μέλειας αποτελούμενο από τα μέλη του: Νικ. Σακελλα- 
ρίου, Πρόεδρο, Αθ. Ράντο, Ε. Σαρπ, Ν. Μαρκουλάκη, Μ. 
Καραμανώφ, Αικ. Σακελλαροπούλου, I. Γράβαρη, Αντι¬ 
προέδρους του Συμβουλίου της Επικράτειας και τους 
Συμβούλους I. Μαντζουράνη, Αικ. Χριστοφορίδου, 
Μ.-Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Σ. Μαρκάτη, Σ. Χρυσικοπούλου, 


Μ. Παπαδοπούλου, Β. Αραβαντινό, Δ. Κυριλλόπουλο, 
Α. Καλογεροπούλου, Ε. Κουσιουρή, Β. Ραφτοπούλου, Κ. 
Φιλοπούλου, Θ. Αραβάνη, Κ. Πισπιρίγκο, Α. Χλαμπέα, Δ. 
Μακρή, Μ. Πικραμένο, Β. Αναγνωστοπούλου-Σαρρή, Π. 
Μπράί'μη, Π. Χαμάκο, Σ. Βιτάλη, Ηλ. Μάζο, Α.-Μ. Παπα- 
δημητρίου, Χρ. Ντουχάνη, Β. Κίντζιου, Θ.Τζοβαρίδου, Ε. 
Παπαδημητρίου, Κ. Νικολάου, Β. Πλαπούτα, Δ. Εμμανου- 
ηλίδη, Ο. Παπαδοπούλου, Μ. Σωτηροπούλου, I. Σύμπλη, 
Π.Τσούκα, Κ. Κονιδιτσιώτου, Α. Γαλενιανού-Χαλκιαδάκη, 
Α. Μίντζια και I. Σπερελάκη. 

Τα λοιπά μέλη, αν και προσκλήθηκαν, δεν εμφανίσθη¬ 
καν, γιατί είχαν κώλυμα. Παρέστη επίσης η Γραμματέας 
Ελ. Γκίκα, Αναπληρώτρια Προϊσταμένη της Διεύθυνσης 
της Γραμματείας του Συμβουλίου της Επικράτειας. Θέμα 
της συζήτησης ήταν η έγκριση της 1/2017 αποφάσεως 
της ολομέλειας του Διοικητικού Πρωτοδικείου Ιωαννίνων. 

Το Συμβούλιο άκουσε την εισηγήτρια της υποθέσεως, 
Σύμβουλο της Επικράτειας Β. Αναγνωστοπούλου-Σαρρή. 

Σκέφθηκε κατά το νόμο 

1. Επειδή, με το 200/13.2.2017 έγγραφο της Προϊστα- 
μένης του Διοικητικού Πρωτοδικείου Ιωαννίνων υπε¬ 
βλήθη στο Συμβούλιο της Επικράτειας προς έγκριση 
η 1/2017 απόφαση της ολομέλειας των Δικαστών του 
ανωτέρω Διοικητικού Πρωτοδικείου, με την οποία απο- 
φασίσθηκε η τροποποίηση συγκεκριμένης διατάξεως 
του Κανονισμού Εσωτερικής Υπηρεσίας του εν λόγω 
Δικαστηρίου κατόπιν της 9/2016 αποφάσεως της ολο¬ 
μέλειας του Συμβουλίου της Επικράτειας εν συμβουλίω. 
Ήδη κατόπιν της από 17.5.2017 προσκλήσεωςτου Προ¬ 
έδρου του Συμβουλίου της Επικράτειας εισάγεται προς 
έγκριση η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του ως άνω 
στοιχείου και άρθρου, όπως η παράγραφος αυτή αντικα- 
ταστάθηκε με το άρθρο 86 παρ. 1 του ν. 4055/2012 (Α' 
51), «Ο Υπουργός Δικαιοσύνης, Διαφάνειας και Ανθρω¬ 
πίνων Δικαιωμάτων, ο Εισαγγελέας του Αρείου Πάγου, ο 
Γενικός Επίτροπος της Επικράτειας του Ελεγκτικού Συνε¬ 
δρίου, ο Γενικός Επίτροπος της Επικράτειας των τακτικών 

Τεύχος Β'3887/06.11.2017 


διοικητικών δικαστηρίων και ο Πρόεδρος του οικείου 
Συμβουλίου Επιθεώρησης έχουν δικαίωμα να ζητήσουν 
τη σύνταξη, συμπλήρωση, τροποποίηση ή αντικατάσταση 
κανονισμού, του οικείου δικαστηρίου και δικαιοδοτικού 
κλάδου». Τέλος, κατά την παρ. 7 του αυτού στοιχείου και 
άρθρου, όπως η παράγραφος αυτή αντικαταστάθηκε με 
το άρθρο 86 παρ. 2 του ν. 4055/2012, «Οι κανονισμοί και 
οι τροποποιήσεις τους υποβάλλονται αμέσως στις οικείες 
ολομέλειες των ανώτατων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης αυ¬ 
τών, ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσδι¬ 
ορίζονται σε κάθε δικάσιμο. Οι κανονισμοί ισχύουν μόνο 
μετά την τελική έγκρισή τους από τις ολομέλειες των ανώ¬ 
τατων δικαστηρίων και αφού διαβιβαστούν στον Υπουρ¬ 
γό Δικαιοσύνης, Διαφάνειας και Ανθρωπίνων Δικαιωμά¬ 
των δημοσιεύονται στην Εφημερίδα της Κυβερνήσεως». 

3. Επειδή, όπως έχει γίνει δεκτό (αποφάσεις 10, 
12/2012, 5, 6/2013 3, 6, 15, 16α/2014 της ολομέλειας 
του Συμβουλίου της Επικράτειας εν συμβουλίω), καθ' 
ερμηνεία των διατάξεων που μνημονεύθηκαν στην 
προηγούμενη σκέψη, η ολομέλεια του Συμβουλίου της 
Επικράτειας εν συμβουλίω, ελέγχοντας υποβαλλόμενο 
προς έγκριση Κανονισμό εσωτερικής υπηρεσίας τακτι¬ 
κού διοικητικού δικαστηρίου, έχει την αρμοδιότητα, 
χωρίς να υποκαθίσταται, κατ' αρχήν, στην κρίση των 
δικαστών της ολομέλειας του οικείου δικαστηρίου, να 
ελέγχει εάν και σε ποιο βαθμό συγκεκριμένες ρυθμίσεις 
του Κανονισμού, και ιδίως αυτές που συνάπτονται με το 
σκοπό της εύρυθμης και αποτελεσματικής λειτουργίας 
του δικαστηρίου από πλευράς ταχείας διεκπεραιώσε- 
ωςτων εισαγόμενων σ' αυτό υποθέσεων, εξυπηρετούν 
τον εν λόγω σκοπό. Έχει επίσης γίνει δεκτό με τις απο¬ 
φάσεις αυτές, ότι αφ' ενός μεν δεν είναι επιτρεπτή η 
έγκριση νέων Κανονισμών δικαστηρίων, που περιέχουν 
ρυθμίσεις, οι οποίες οδηγούν, αμέσως ή εμμέσως, σε 
επιβράδυνση του ρυθμού εκδικάσεως των υποθέσεων, 
αφ' ετέρου δε ότι προς εξυπηρέτηση του σκοπού της 
επιταχύνσεως η ολομέλεια του Συμβουλίου της Επικρά¬ 
τειας δεν έχει γνωμοδοτική απλώς αρμοδιότητα, αλλά 
αρμοδιότητα να υποδεικνύει την προσθήκη ρυθμίσεων 
που εξυπηρετούν τον εν λόγω σκοπό. Περαιτέρω, όπως 
επίσης έχει ήδη κριθεί (βλ. πρακτικά 6/2014,16α/2014 
ολομέλειας Συμβουλίου της Επικράτειας εν συμβουλίω), 
η σχετική αρμοδιότητα του Συμβουλίου της Επικράτειας 
δεν είναι απλώς γνωμοδοτική αλλά αποφασιστική και 
δεσμευτική ως προς τις διατυπούμενες παρατηρήσεις, 
τόσο ως προς την υποδεικνυόμενη κατεύθυνση, όσο 
και ως προς το προτεινόμενο βασικό περιεχόμενο των 
προς θέσπιση ρυθμίσεων ή τροποποιήσεων. Εφ' όσον 
δε οι διατυπούμενες παρατηρήσεις έχουν την ως άνω 
προσδιοριζόμενη δεσμευτικότητα, δεν απαιτείται η δια¬ 
τύπωση στο διατακτικό της σχετικής αποφάσεως ρητής 
μνείας περί αναπομπής του Κανονισμού ούτε απαιτείται, 
κατ' αρχήν, να περιληφθεί στο διατακτικό ρήτρα για την 
τροποποίηση των επισημαινόμενων ρυθμίσεων. Σε περί¬ 
πτωση, όμως, κατά την οποία προκύπτει ότι η ολομέλεια 
των δικαστών του οικείου δικαστηρίου αρνείται, εν όλω 
ή εν μέρει, να προσαρμόσει τις ρυθμίσεις του Κανονι¬ 


σμού στην υποδειχθείσα κατεύθυνση ή παρελκύει την 
σχετική διαδικασία, τότε η ολομέλεια του Συμβουλίου 
της Επικράτειας, ασκώντας την αρμοδιότητα που ρητώς 
της παρέχουν οι ανωτέρω διατάξεις, προβαίνει ευθέως 
στην αναγκαία τροποποίηση και συμπλήρωση του Κανο¬ 
νισμού, με προσθήκη των ενδεικνυομένων ρυθμίσεων. 
Στην περίπτωση αυτή, η οικεία απόφαση της ολομέλει¬ 
ας του Συμβουλίου της Επικράτειας διαβιβάζεται στον 
Υπουργό Δικαιοσύνης, Διαφάνειας και Ανθρωπίνων 
Δικαιωμάτων και δημοσιεύεται στην Εφημερίδα της 
Κυβερνήσεως, αποτελώντας, πλέον, τον Κανονισμό του 
οικείου δικαστηρίου (αποφάσεις 3, 6/2014 της ολομέ¬ 
λειας του Συμβουλίου της Επικράτειας εν συμβουλίου). 

4. Επειδή, με το 3581/22-10-2014 έγγραφο της Γενικής 
Επιτρόπου της Επικράτειας ζητήθηκε η σύγκλιση της 
ολομέλειας των Δικαστών του Διοικητικού Πρωτοδικεί¬ 
ου Ιωαννίνων, προκειμένου να προβεί σε αναμόρφωση 
του ισχύοντος Κανονισμού Εσωτερικής Υπηρεσίας του 
Δικαστηρίου, με την εισαγωγή σ' αυτόν των προτεινόμε- 
νων με το ανωτέρω έγγραφο ρυθμίσεων. Με την 2/2014 
απόφαση της ολομέλειας των Δικαστών του εν λόγω 
Πρωτοδικείου αποφασίστηκε να μην συμπληρωθεί ο 
Κανονισμός, όπως αυτός ίσχυε, κατόπιν των μεταρρυθ¬ 
μίσεων που είχαν επέλθει με τις 2/1989 και 5/2000 απο¬ 
φάσεις του ιδίου οργάνου, καθόσον, όπως διαλαμβάνετο 
στην απόφαση αυτή, «ο προσδιορισμός του αριθμού των 
δικασίμων και των προς εκδίκαση υποθέσεων κάθε δικα¬ 
σίμου κατά την κρίση του εκάστοτε Προϊσταμένου Προ¬ 
έδρου (ελλείψει σχετικών διατάξεων του Κανονισμού) 
δεν δημιουργεί βραδύτητα στη διεκπεραίωση των εκ¬ 
κρεμών υποθέσεων, όπως προκύπτει από τα τηρούμενα 
στατιστικά στοιχεία». Η απόφαση αυτή υπεβλήθη προς 
έγκριση, δυνάμει των ανωτέρω διατάξεων, εκδόθηκε δε 
η 9/2015 απόφαση της ολομέλειας του Συμβουλίου της 
Επικράτειας εν συμβουλίω, με την οποία ο Κανονισμός 
αυτός αναπέμφθηκε στο Διοικητικό Πρωτοδικείο Ιωαν¬ 
νίνων, προκειμένου να περιληφθούν σ' αυτόν οι ρυθμί¬ 
σεις που είχαν προταθεί με το προαναφερθέν έγγραφο 
της Γενικής Επιτρόπου της Επικράτειας των Τακτικών 
Διοικητικών Δικαστηρίων, οι σχετικές με α) τον κατ' έτος 
προσδιορισμό του αριθμού των υποθέσεων και τη συνα¬ 
κόλουθη χρέωση των δικαστών, β) τον καθ' υπέρβαση 
προσδιορισμό ομοίων υποθέσεων και υποθέσεων σε 
επείγουσες περιπτώσεις, γ) την αναβολή υποθέσεων 
λόγω αποχής δικηγόρων ή για αντίστοιχες αιτίες και την 
δυνατότητα ορισμού εμβόλιμων δικασίμων και δ) τον 
υπολογισμό των υποθέσεων σε επιγενόμενη χρέωση 
σε περίπτωση μη συμμετοχής δικαστή σε μία δικάσιμο 
ή σε περίπτωση αναρρωτικής άδειας. Κατόπιν τούτων 
με την 2/1015 απόφαση της ολομέλειας των Δικαστών 
του Διοικητικού Πρωτοδικείου Ιωαννίνων αποφασίσθη- 
κε η συμπλήρωση του Κανονισμού του Δικαστηρίου με 
τις προταθείσες με το υπόμνημα της Γενικής Επιτρόπου 
Επικράτειας τωνΤακτικών Διοικητικών Δικαστηρίων και 
τις υποδειχθείσες με την προαναφερθείσα απόφαση της 
ολομέλειας του Συμβουλίου της Επικράτειας εν συμβου¬ 
λίου ρυθμίσεις, πλην μιας και, ειδικότερα, εκείνης που 
αφορά τον καθ' υπέρβαση προσδιορισμό ομοίων υπο¬ 
θέσεων ή υποθέσεων που θέτουν ζήτημα το οποίο έχει 

επιλυθεί αμετακλήτως, ως προς την οποία έγινε μερικώς 
μόνον δεκτή η προταθείσα με το σχετικό έγγραφο της 
Γενικής Επιτρόπου και υποδειχθείσα με την 9/2015 από¬ 
φαση της ολομέλειας του Συμβουλίου της Επικράτειας 
ρύθμιση περί προσαυξήσεως του κατώτατου κατά μήνα, 
ανά δικαστή, αριθμού υποθέσεων σε ποσοστό μέχρι και 
30% και εισήχθη ρύθμιση, σύμφωνα με την οποία στις ανω¬ 
τέρω περιπτώσεις ο αριθμός αυτός θα μπορεί να ανέρχεται 
σε ποσοστό μέχρι και 10%. Με την 9/2016 απόφαση της 
ολομέλειας του Συμβουλίου της Επικράτειας εν συμβουλίω 
εγκρίθηκε ο ως άνω Κανονισμός, όπως είχε υποβληθεί, ως 
προς το τελευταίο όμωςζήτηματου καθ’ υπέρβαση προσ¬ 
διορισμού ομοίων υποθέσεων ή υποθέσεων που θέτουν 
ζήτημα το οποίο έχει επιλυθεί αμετακλήτως, η ολομέλεια 
του Συμβουλίου της Επικράτειας εν συμβουλίω, ασκώντας 
την αρμοδιότητα που παρέχεται σ' αυτήν από τις διατά¬ 
ξεις που ανεφέρθησαν στη σκέψη 2, προέβη ευθέως στην 
τροποποίηση του εν λόγω Κανονισμού με τη θέσπιση της 
ενδεικνυομένης ρυθμίσεως, η οποία έχει ως εξής: «Μετά 
από απόφαση του δικαστή που διευθύνει το δικαστήριο, 
μπορεί να ορίζεται αριθμός υποθέσεων μέχρι και 30% πιο 
πάνω από τον οριζόμενο κατώτατο αριθμό κατά μήνα, ανά 
δικαστή, εφόσον οι υποθέσεις αυτές είναι όμοιες ή θέτουν 
ζήτημα το οποίο έχει ήδη επιλυθεί αμετακλήτως». Η από¬ 
φαση αυτή της ολομέλειας του Συμβουλίου της Επικράτειας 
εν συμβουλίω, έπρεπε να διαβιβασθεί στον Υπουργό Δικαι¬ 
οσύνης και να δημοσιευθεί, καθώς η περιλαμβανόμενη σ' 
αυτήν ρύθμιση αποτελούσε πλέον περιεχόμενο του Κανο¬ 
νισμού του Διοικητικού Πρωτοδικείου Ιωαννίνων, πλην η 
ολομέλεια των Δικαστών του εν λόγω Δικαστηρίου, με την 
υπό έγκριση απόφασή της, προέβη στην ρητή αποδοχή 
της κατά τα ως άνω αναμορφώσεως του Κανονισμού του 
Δικαστηρίου, ως προς το ζήτημα αυτό. Κατόπιν τούτου, η 
απόφαση αυτή δενπροκαλεί εν προκειμένω παρατηρήσεις 
και πρέπει να εγκριθεί. 

Διά ταύτα εγκρίνει την απόφαση 1/2017 της ολομέ¬ 
λειας των Δικαστών του Διοικητικού Πρωτοδικείου Ιω¬ 
αννίνων, ως προς τον Κανονισμό Εσωτερικής Υπηρεσίας 
του Δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 


Αριθμ. 13/2017 (2) 

Έγκριση εν μέρει του υποβαλλόμενου με την 
1 /2016 απόφαση της ολομέλειας των Δικαστών 
του Διοικητικού Πρωτοδικείου Μεσολογγίου Κα¬ 
νονισμού Εσωτερικής Υπηρεσίας του Δικαστηρί¬ 
ου και αναπομπή της απόφασης αυτής στο ίδιο 
όργανο προς τροποποίηση και συμπλήρωσή της. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 30 Μαΐου 2017, ημέρα Τρίτη και ώρα 
14.00 συνήλθε στο κατάστημα του Συμβουλίου της Επι¬ 


κράτειας και στην αίθουσα συνεδριάσεων της ολομέλειας 
αποτελούμενο από τα μέλη του: Νικ. Σακελλαρίου, Πρόε¬ 
δρο, Αθ. Ράντο, Ε. Σαρπ, Ν. Μαρκουλάκη, Μ. Καραμανώφ, 
Αικ. Σακελλαροπούλου, I. Γράβαρη, Αντιπροέδρους του 
Συμβουλίου της Επικράτειας και τους Συμβούλους I. Μα- 
ντζουράνη, Αικ. Χριστοφορίδου, Μ.-Ε. Κωνσταντινίδου, 
Γ. Ποταμιά, Μ. Γκορτζολίδου, Ε. Νίκα, Ε. Αντωνόπουλο, 
Σ. Μαρκάτη, Σ. Χρυσικοπούλου, Μ. Παπαδοπούλου, Β. 
Αραβαντινό, Δ. Κυριλλόπουλο, Α. Καλογεροπούλου, Ε. 
Κουσιουρή, Β. Ραφτοπούλου, Κ. Φιλοπούλου, Θ. Αραβά- 
νη, Κ. Πισπιρίγκο, Α. Χλαμπέα, Δ. Μακρή, Μ. Πικραμένο, 
Β. Αναγνωστοπούλου-Σαρρή, Π. Μπραΐμη, Π. Χαμάκο, Σ. 
Βιτάλη, Ηλ. Μάζο, Α.-Μ. Παπαδημητρίου, Χρ. Ντουχάνη, 
Β. Κίντζιου, Θ.Τζοβαρίδου, Ε. Παπαδημητρίου, Κ. Νικολά¬ 
ου, Β. Πλαπούτα, Δ. Εμμανουηλίδη, Ο. Παπαδοπούλου, Μ. 
Σωτηροπούλου, Ι.Σύμπλη, Π.Τσούκα, Κ. Κονιδιτσιώτου, 
Α. Γαλενιανού-Χαλκιαδάκη, Α. Μίντζια και I. Σπερελάκη. 
Τα λοιπά μέλη, αν και προσκλήθηκαν, δεν εμφανίσθηκαν, 
γιατί είχαν κώλυμα. Παρέστη επίσης η Γραμματέας Ελ. 
Γκίκα, Αναπληρώτρια Προϊσταμένη της Διεύθυνσης της 
Γραμματείαςτου Συμβουλίου της Επικράτειας. Θέμα της 
συζήτησης ήταν η έγκριση της 1/2016 αποφάσεωςτης 
ολομέλειας του Διοικητικού Πρωτοδικείου Μεσολογγίου. 

Το Συμβούλιο άκουσε την εισηγήτρια της υποθέσεως, 
Σύμβουλο της Επικράτειας Β. Αναγνωστοπούλου-Σαρρή. 

Σκέφθηκε κατά το νόμο 

1. Επειδή, με το 309/30.3.2016 έγγραφο του Προϊστα¬ 
μένου του Διοικητικού Πρωτοδικείου Μεσολογγίου υπο¬ 
βλήθηκε στο Συμβούλιο της Επικράτειας προς έγκριση 
η 1/2016 απόφαση της ολομέλειας των Δικαστών του 
ως άνω Διοικητικού Πρωτοδικείου, με την οποία τροπο¬ 
ποιήθηκε και συμπληρώθηκε ο Κανονισμός Εσωτερικής 
Υπηρεσίας του εν λόγω Δικαστηρίου. Ήδη κατόπιν της 
από 17.5.2017 προσκλήσεως του Προέδρου του Συμβου¬ 
λίου της Επικράτειας εισάγεται προς έγκριση η απόφαση 
αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012 
(Α' 51), «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση ή 
αντικατάσταση κανονισμού, του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 

συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, όπως έχει γίνει δεκτό (αποφάσεις 10, 
12/2012, 5, 6/2013 3, 6, 15, 16α/2014 της ολομέλειας 
του Συμβουλίου της Επικράτειας εν συμβουλίω), καθ' 
ερμηνεία των διατάξεων που μνημονεύθηκαν στην προ¬ 
ηγούμενη σκέψη, η ολομέλεια του Συμβουλίου της Επι¬ 
κράτειας εν συμβουλίω, ελέγχοντας υποβαλλόμενο προς 
έγκριση Κανονισμό εσωτερικής υπηρεσίας τακτικού δι¬ 
οικητικού δικαστηρίου, έχει την αρμοδιότητα, χωρίς να 
υποκαθίσταται, κατ' αρχήν, στην κρίση των δικαστών 
της ολομέλειας του οικείου δικαστηρίου, να ελέγχει εάν 
και σε ποιο βαθμό συγκεκριμένες ρυθμίσεις του Κανο¬ 
νισμού, και ιδίως αυτές που συνάπτονται με το σκοπό 
της εύρυθμης και αποτελεσματικής λειτουργίας του δι¬ 
καστηρίου από πλευράς ταχείας διεκπεραιώσεως των 
εισαγόμενων σ' αυτό υποθέσεων, εξυπηρετούν τον εν 
λόγω σκοπό. Έχει επίσης γίνει δεκτό με τις αποφάσεις αυ¬ 
τές, ότι αφ' ενός μεν δεν είναι επιτρεπτή η έγκριση νέων 
Κανονισμών δικαστηρίων, που περιέχουν ρυθμίσεις, οι 
οποίες οδηγούν, αμέσως ή εμμέσως, σε επιβράδυνση 
του ρυθμού εκδικάσεωςτων υποθέσεων, αφ' ετέρου δε 
ότι προς εξυπηρέτηση του σκοπού της επιταχύνσεως 
η ολομέλεια του Συμβουλίου της Επικράτειας δεν έχει 
γνωμοδοτική απλώς αρμοδιότητα, αλλά αρμοδιότητα 
να υποδεικνύει την προσθήκη ρυθμίσεων που εξυπηρε¬ 
τούν τον εν λόγω σκοπό. Περαιτέρω, όπως επίσης έχει 
ήδη κριθεί (βλ. πρακτικά 6/2014,16α/2014 ολομέλειας 
Συμβουλίου της Επικράτειας εν συμβουλίω), η σχετική 
αρμοδιότητα του Συμβουλίου της Επικράτειας δεν είναι 
απλώς γνωμοδοτική αλλά αποφασιστική και δεσμευτική 
ως προς τις διατυπούμενες παρατηρήσεις, τόσο ως προς 
την υποδεικνυόμενη κατεύθυνση, όσο και ως προς το 
προτεινόμενο βασικό περιεχόμενο των προς θέσπιση 
ρυθμίσεων ή τροποποιήσεων. 

4. Επειδή, με το 3579/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων ζητήθηκε η σύγκληση της ολομέλειας των 
Δικαστών του Διοικητικού Πρωτοδικείου Μεσολογγίου, 
προκειμένου να προβεί στην αναμόρφωση του Κανο¬ 
νισμού Εσωτερικής Υπηρεσίας του Δικαστηρίου, όπως 
αυτός ίσχυε, με την εισαγωγή ρυθμίσεων, οι οποίες στοι- 
χούν προς ήδη ληφθείσες σχετικές αποφάσεις της ολο¬ 
μέλειας του Συμβουλίου της Επικράτειας εν συμβουλίω. 
Συγκεκριμένα, οι προταθείσες με το έγγραφο της Γενικής 
Επιτρόπου ρυθμίσεις αφορούσαν: (α) τον προσδιορισμό 
κατ' ελάχιστον υποθέσεων ανά δικαστή τον μήνα και την 
συνακόλουθη συνολική χρέωση των δικαστών, (β) τον 
προσδιορισμό υποθέσεων καθ' υπέρβαση του κατώτα- 
του αυτού ορίου σε επείγουσες περιπτώσεις, καθώς και 
σε περιπτώσεις υποθέσεων που είναι όμοιες ή θέτουν 
ζήτημα το οποίο έχει ήδη επιλυθεί αμετακλήτως, (γ) 
την ανάθεση στους Παρέδρους, κατά τη διάρκεια της 


δοκιμαστικής τους υπηρεσίας, υποθέσεων σε ποσοστό 
50% των υποθέσεων οι οποίες ανατίθενται, κατά τα ως 
άνω, στους πρωτόδικες, (δ) τον υπολογισμό των υποθέ¬ 
σεων σε περίπτωση αναβολής τους σε άλλη δικάσιμο 
λόγω αποχής δικηγόρων ή απεργίας υπαλλήλων και τη 
δυνατότητα ορισμού εμβόλιμης δικασίμου για τις υπο¬ 
θέσεις που αναβάλλονται εξ αυτού του λόγου (ε) την 
περίπτωση μη συμμετοχής δικαστή σε μία δικάσιμο ή 
την περίπτωση μακράς αναρρωτικής αδείας δικαστή και 
τη συνακόλουθη επιγενόμενη χρέωση αυτού. 

5. Επειδή, με την ανωτέρω 1/2016 απόφαση της ολο¬ 
μέλειας των Δικαστών του Διοικητικού Πρωτοδικείου 
Μεσολογγίου υιοθετήθηκαν κατά το μεγαλύτερο μέρος 
τους οι προταθείσες με το έγγραφο της Γενικής Επιτρό¬ 
που της Επικράτειας τωνΤακτικών Διοικητικών Δικαστη¬ 
ρίων ρυθμίσεις, πλην, ως προς το ζήτημα του αριθμού 
των υποθέσεων που ανατίθενται σε κάθε δικαστή, περιε- 
λήφθη στο άρθρο 5 παρ. 1 του υπό έγκριση Κανονισμού 
ρύθμιση, σύμφωνα με την οποία ο προσδιορισμός του 
αριθμού αυτού θα γίνεται «αφού λαμβάνεται υπ' όψιν ότι 
σε κάθε δικαστή θα ανατίθενται, ανάλογα με τη φύση 
των υποθέσεων, μέχρι 20 συνολικά κατά μήνα και μέχρι 
210 ετησίως, συμπεριλαμβανομένων των υποθέσεων της 
δικασίμου των δικαστικών διακοπών, οι οποίες θα ανέρ¬ 
χονται σε τουλάχιστον 10.». Η ρύθμιση αυτή πρέπει να 

τροποποιηθεί, σύμφωνα και με τα αναφερόμενα στο έγ¬ 
γραφο της Γενικής Επιτρόπου, ώστε να ορίζεται ότι η μη¬ 
νιαία χρέωση ανά δικαστή θα ανέρχεται σε τουλάχιστον 
20 υποθέσεις κατά μήνα, προκειμένου να διασφαλίζεται 
ότι ο προσδιορισμός των υποθέσεων ανά δικάσιμο και 
η συνακόλουθη χρέωση των δικαστών θα διενεργείται 
κατά τρόπο ώστε η ανά πρωτόδικη χρέωση, που θα πρέ¬ 
πει να τηρείται απαρεγκλίτως, δεν θα είναι κατώτερη 
από 210 υποθέσεις ετησίως. Το ίδιο άρθρο πρέπει να 
συμπληρωθεί με την προσθήκη ρυθμίσεως ότι δεν θα 
υπολογίζονται στον αριθμό των αιτήσεων προσωρινής 
δικαστικής προστασίας οι αποφάσεις επί των αιτήσεων 
αντιρρήσεων των υπηκόων τρίτης χώρας κατά των απο¬ 
φάσεων για κράτηση ή παράταση της κρατήσεως (άρ¬ 
θρο 30 παρ. 2 και 3 του ν. 3907/2011) και ότι οι τελευταίες 
αυτές αποφάσεις θα συνυπολογίζονται σε ποσοστό 5% 
μόνον εφόσον υπερβαίνουν κατ' έτος τον αριθμό 100 
(βλ. αποφάσεις ολομέλειας ΣτΕ εν συμβουλίω 34/2016, 
14/2015,15/2015,27/2015, 28/2015,29/2015,30/2015, 
31/2015, 32/2015, 34/2015, 35/2015, 5/2016, 6/2016, 
7/2016,10/2016). Περαιτέρω, στην παρ. 3 του άρθρου 
5 του υπό έγκριση Κανονισμού προβλέπεται ότι «Πρω¬ 
τόδικης που προεδρεύει του Δικαστηρίου χρεώνεται το 
ήμισυ του προσδιοριζόμενου κατά περίπτωση αριθμού 
υποθέσεων». Η ρύθμιση αυτή πρέπει να διαγραφές αφού 
οδηγεί κατ' ουσίαν σε επιβράδυνση του ρυθμού εκδίκα¬ 
σης των υποθέσεων (βλ. 27/2015 απόφαση της ολομέλει¬ 
ας του Συμβουλίου της Επικράτειας εν συμβουλίω). Κατά 
τα λοιπά οι περιληφθείσες στον υπό έγκριση Κανονισμό 
ρυθμίσεις δεν προκαλούν παρατηρήσεις και πρέπει να 
εγκριθούν ως έχουν. 

Διά ταύτα εγκρίνει εν μέρει τον υποβαλλόμενο με την 
1 /2016 απόφαση της ολομέλειας των Δικαστών του Διοι¬ 
κητικού Πρωτοδικείου Μεσολογγίου Κανονισμό Εσωτε- 

ρικής Υπηρεσίας του Δικαστηρίου αυτού και αναπέμπει 
την απόφαση αυτή στο ίδιο όργανο προς τροποποίηση 
και συμπλήρωσή της, κατά το σκεπτικό. 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 


Αριθμ. 14/2017 (3) 

Έγκριση του Εσωτερικού Κανονισμού του Διοι¬ 
κητικού Πρωτοδικείου Αθηνών. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, την 1 η Ιουνίου 2017, ημέρα Πέμπτη και ώρα 
14.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της ολομέλει¬ 
ας, αποτελούμενο από τα μέλη του: Νικ. Σακελλαρίου, 
Πρόεδρο, Αθ. Ράντο, Αικ. Συγγούνα, Ν. Μαρκουλάκη, Μ. 
Καραμανώφ, I. Γράβαρη, Αντιπροέδρους του Συμβουλί¬ 
ου της Επικράτειας και τους Συμβούλους Γ. Παπαγεωρ- 
γίου, I. Μαντζουράνη, Δ. Σκαλτσούνη, Μ.-Ελ. Κωνσταντι- 
νίδου, Μ. Γκορτζολίδου, Ε. Αντωνόπουλο, Σ. Μαρκάτη, 
Σ. Χρυσικοπούλου, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ε. Κουσιουρή, Κ. 
Φιλοπούλου, Θ. Αραβάνη, Κ. Πισπιρίγκο, Δ. Μακρή, Μ. 
Πικραμένο, Τ. Κόμβου, Β. Αναγνωστοπούλου - Σαρρή, 
Π. Μπραΐμη, Π. Χαμάκο, Σ. Βιτάλη, Ηλ. Μάζο, Χρ. Ντου- 
χάνη, Β. Κίντζιου, 0. Τζοβαρίδου, Ε. Παπαδημητρίου, Κ. 
Νικολάου, Β. Πλαπούτα, Μ. Σωτηροπούλου, I. Σύμπλη, 
Π.Τσούκα, Κ. Κονιδιτσιώτου, Α. Γαλενιανού - Χαλκιαδά- 
κη, Α. Μίντζια και I. Σπερελάκη. Τα λοιπά μέλη, αν και 
προσκλήθηκαν, δεν εμφανίσθηκαν, γιατί είχαν κώλυμα. 
Παρέστη επίσης η Γραμματέας Ελ. Γκίκα, Αναπληρώτρια 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας. 

Θέμα της συζήτησης, σύμφωνα με την πρόσκληση του 
Προέδρου, ήταν η έγκριση του Εσωτερικού Κανονισμού 
του Διοικητικού Πρωτοδικείου Αθηνών. 

Το Συμβούλιο άκουσε τον εισηγητή της υποθέσεως, 
Σύμβουλο της Επικράτειας Δ. Μακρή. 

Σκέφθηκε κατά το νόμο 

1. Επειδή με το 33682/16.5.2017 έγγραφο του Προέ¬ 
δρου του Τριμελούς Συμβουλίου Διεύθυνσης του Διοικη¬ 
τικού Πρωτοδικείου Αθηνών υποβλήθηκε στο Συμβού¬ 
λιο της Επικράτειας προς έγκριση η 2/2017 απόφαση του 
ιδίου Διοικητικού Πρωτοδικείου (σε ολομέλεια) σχετικά 
με τον κανονισμό εσωτερικής υπηρεσίας του, κατόπιν 
της 28/2016 (εν μέρει) αναπεμπτικής αποφάσεως της 
ολομέλειας του Συμβουλίου της Επικράτειας σε Συμβού¬ 
λιο. Ήδη κατόπιν της από 31.5.2017 προσκλήσεως του 
Προέδρου του Συμβουλίου της Επικράτειας, η απόφα¬ 
ση αυτή του Διοικητικού Πρωτοδικείου εισάγεται προς 
έγκριση. 

2. Επειδή κατά την παράγραφο 1 του στοιχείου Α' 
του άρθρου 17 του κώδικα οργανισμού δικαστηρίων 


και κατάστασης δικαστικών λειτουργών, που κυρώθη¬ 
κε με το άρθρο πρώτο του ν. 1756/1988 (Α' 35), όπως 
αντικαταστάθηκε με το άρθρο 52 παράγραφος 1 του 
ν. 3659/2008 (Α' 77),«... κάθε δικαστήριο ή εισαγγελία... 
καταρτίζουν κανονισμό εσωτερικής υπηρεσίας, ο οποίος 
συμπληρώνεται, τροποποιείται ή αντικαθίσταται, όταν 
επιβάλλεται από υπηρεσιακές ανάγκες», ενώ κατά την 
παράγραφο 4 του αυτού στοιχείου και άρθρου, όπως 
η παράγραφος αυτή αντικαταστάθηκε με το άρθρο 86 
παράγραφος 1 του ν. 4055/2012 (Α' 51), «Ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
ο Εισαγγελέας του Αρείου Πάγου, ο Γενικός Επίτροπος 
της Επικράτειας του Ελεγκτικού Συνεδρίου, ο Γενικός 
Επίτροπος της Επικράτειας των τακτικών διοικητικών 
δικαστηρίων και ο Πρόεδρος του οικείου Συμβουλίου 
Επιθεώρησης έχουν δικαίωμα να ζητήσουν τη σύντα¬ 
ξη, συμπλήρωση, τροποποίηση ή αντικατάσταση κα¬ 
νονισμού, του οικείου δικαστηρίου και δικαιοδοτικού 
κλάδου». Στην μεν παράγραφο 5 του ιδίου στοιχείου 
και άρθρου του κώδικα οργανισμού δικαστηρίων και 
κατάστασης δικαστικών λειτουργών, όπως το πρώτο 
εδάφιο αυτού αντικαταστάθηκε με το άρθρο 52 παρά¬ 
γραφος 3 του ν. 3659/2008, ορίζεται ότι: «Οι ανωτέρω 
κανονισμοί ορίζουν τα τμήματα των δικαστηρίων και των 
εισαγγελιών, τον τρόπο συγκρότησής τους, τον αριθμό 
των δικασίμων και των υποθέσεων καθεμιάς δικασίμου, 
την κατανομή υποθέσεων στα τμήματα, το χρονικό διά¬ 
στημα που θα υπηρετούν οι δικαστές στα τμήματα, κα¬ 
θώς και οποιοδήποτε ζήτημα ανάγεται στην εσωτερική 
οργάνωση των υπηρεσιών και στην εύρυθμη διεξαγωγή 
των εργασιών τους», στην δε παράγραφο 7, όπως η πα¬ 
ράγραφος αυτή αντικαταστάθηκε με το άρθρο 86 του 
ν. 4055/2012, ορίζεται ότι: «Οι κανονισμοί και οι τροπο¬ 
ποιήσεις τους υποβάλλονται αμέσως στις οικείες ολο¬ 
μέλειες των ανώτατων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης 
αυτών, ως προς όλα τα σημεία και ειδικότερα ως προς 
τον αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανώτατων δικαστηρίων και αφού διαβιβαστούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως». 

3. Επειδή κατά τις προμνησθείσες διατάξεις, δεν είναι 
υποχρεωτική η συμμετοχή του Γενικού Επιτρόπου της 
Επικράτειας των Τακτικών Διοικητικών Δικαστηρίων 
στην συνεδρίαση της ολομέλειας του Συμβουλίου της 
Επικράτειας σε Συμβούλιο, όταν αυτή επιλαμβάνεται 
της εγκρίσεως, κατά τις εν λόγω διατάξεις, κανονισμών 
εσωτερικής υπηρεσίας διοικητικών δικαστηρίων. 

Νομίμως, συνεπώς, επιλαμβάνεται του ζητήματος η 
ολομέλεια παρά την μη κλήση του Γενικού Επιτρόπου 
(πρακτικά 10/2012,21/2013 και 28/2016 της ολομέλειας 
του Συμβουλίου της Επικράτειας σε Συμβούλιο). 

4. Επειδή κατά την έννοια των προαναφερθεισών δι¬ 
ατάξεων, η ολομέλεια του Συμβουλίου της Επικράτειας 
σε Συμβούλιο, ελέγχοντας υποβαλλόμενο προς έγκριση 
κανονισμό εσωτερικής υπηρεσίαςτακτικού διοικητικού 







46994 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3887/06.11.2017 


δικαστηρίου έχει την αρμοδιότητα, χωρίς να υποκαθί¬ 
σταται στην κρίση των δικαστών της ολομέλειας του 
οικείου δικαστηρίου, να ελέγχει κατά πόσο συγκεκριμέ¬ 
νες ρυθμίσεις του κανονισμού, και ιδίως αυτές που συ- 
νάπτονται με τον σκοπό της εύρυθμης και αποτελεσμα- 
τικήςλειτουργίαςτου δικαστηρίου από πλευράς ταχείας 
διεκπεραιώσεωςτων εισαγόμενων σε αυτό υποθέσεων, 
εξυπηρετούν τον εν λόγω σκοπό και να υποδεικνύει την 
προσθήκη σχετικών ρυθμίσεων. Εξ άλλου, οι εν λόγω 
διατάξεις δεν απονέμουν στο Συμβούλιο της Επικρά¬ 
τειας γνωμοδοτική απλώς αρμοδιότητα. Αντιθέτως, οι 
διατυπούμενες από το Συμβούλιο της Επικράτειας πα¬ 
ρατηρήσεις, σε σχέση με τις υποβαλλόμενες προς κρίση 
διατάξεις κανονισμού, είναι από την φύση τους δεσμευ¬ 
τικές ως προς την υποδεικνυόμενη κατεύθυνση και το 
προτεινόμενο βασικό περιεχόμενο των προς θέσπιση 
ρυθμίσεων ή τροποποιήσεων. Οι κανονισμοί αυτοί υπο¬ 
βάλλονται για έγκριση στην ολομέλεια του οικείου ανω- 
τάτου δικαστηρίου, η οποία, ως εκ της θέσεώς της στην 
κορυφή της οικείας δικαιοδοσίας, εν προκειμένω δε του 
Συμβουλίου της Επικράτειας ως ανωτάτου δικαστηρίου 
της διοικητικής δικαιοσύνης (άρθρα 87 παράγραφοι 1 
και 3,90 παράγραφος 1,91 παράγραφος 2,94 παράγρα¬ 
φος 1 και 100 παράγραφος 1 του Συντάγματος), είναι 
η μόνη αρμόδια, λαμβάνοντας υπ' όψιν τις προτάσεις 
κάθε δικαστηρίου, να αποφασίσει τελικά για το περιεχό¬ 
μενο των κανονισμών με κριτήρια την αποτελεσματική 
παροχή δικαστικής προστασίας και την συνεκτικότητα 
των ρυθμίσεων στα επιμέρους δικαστήρια. Εφ'όσον οι 
διατυπούμενες παρατηρήσεις έχουν την αναφερθείσα 
δεσμευτικότητα, δεν απαιτείται η διατύπωση στο διατα¬ 
κτικό της σχετικής αποφάσεως ρητής μνείας περί ανα¬ 
πομπής του κανονισμού ούτε απαιτείται, κατ'αρχήν, να 
περιληφθεί στο διατακτικό ρήτρα για την τροποποίηση 
των επισημαινόμενων ρυθμίσεων. Σε περίπτωση, όμως, 
κατά την οποία η ολομέλεια των δικαστών του οικείου 
δικαστηρίου αρνείται, εν όλω ή εν μέρει, ρητώς ή σιωπη- 
ρώς, να προσαρμόσει τις ρυθμίσεις του κανονισμού στην 
υποδειχθείσα κατεύθυνση, η ολομέλεια του Συμβουλίου 
της Επικράτειας, ασκώντας την αρμοδιότητα που ρητώς 
της παρέχουν οι προεκτεθείσες διατάξεις, μπορεί ευθέως 
να προβεί στην αναγκαία τροποποίηση και συμπλήρω¬ 
ση του κανονισμού, με προσθήκη των ενδεικνυομένων 
ρυθμίσεων. Στην περίπτωση αυτή, η απόφαση της ολο¬ 
μέλειας του Συμβουλίου της Επικράτειας που περιέχει 
τις αναφερθείσες ρυθμίσεις, διαβιβάζεται στον Υπουργό 
Δικαιοσύνης, Διαφάνειας και Ανθρωπίνων Δικαιωμάτων 
και δημοσιεύεται στην Εφημερίδα της Κυβερνήσεως, 
αποτελώντας, πλέον, τον κανονισμό του οικείου δικαστη¬ 
ρίου (βλ. πρακτικά 10/2012,5, 6/2013,3,15,16/2014, 5, 
14, 29,30,34, 35/2015,17,28/2016 της ολομέλειας του 
Συμβουλίου της Επικράτειας σε Συμβούλιο). 

5. Επειδή με το 23358/22.4.2016 έγγραφο του Προέ¬ 
δρου του Τριμελούς Συμβουλίου Διεύθυνσης του Διοι¬ 
κητικού Πρωτοδικείου Αθηνών υποβλήθηκε στο Συμ¬ 
βούλιο της Επικράτειας προς έγκριση η 2/2015 απόφαση 
της ολομέλειας του ιδίου Διοικητικού Πρωτοδικείου (σε 
Συμβούλιο), με την οποία επιχειρήθηκε γενικότερη τρο¬ 
ποποίηση και κωδικοποίηση του κανονισμού εσωτερι¬ 


κής υπηρεσίαςτου Δικαστηρίου αυτού (2/1990 απόφα¬ 
ση ολομέλειας του Διοικητικού Πρωτοδικείου Αθηνών, 
που κυρώθηκε με την 13914/18.6.1991 απόφαση του 
Υπουργού Δικαιοσύνης, Β' 566/1991, όπως τροποποι¬ 
ήθηκε με τις 2/1993,4/1998 αποφάσεις της ολομέλειας 
του Διοικητικού Πρωτοδικείου Αθηνών και 1/2001 του 
Διοικητικού Εφετείου Αθηνών κατόπιν της κυρώσεώς 
τους με τις 72069/23.7.1993, 170436/23.11.1998 και 
67779/30.5.2001 αποφάσεις του Υπουργού Δικαιοσύνης, 
Β'614,1217,644-Β' 1281 περί διορθώσεως σφαλμάτων 
της 170436/23.11.1998 αποφάσεως και, τέλος, με την 
1 /2008 απόφαση της ολομέλειας του ιδίου Δικαστηρίου, 
η οποία κυρώθηκε με την 57892/7.7.2008 απόφαση του 
Υπουργού Δικαιοσύνης, Β' 1399/16.7.2008). 

Με την προμνησθείσα 28/2016 απόφαση ενεκρίθη- 
σαν εν μέρει οι εισαγόμενες με την 2/2015 απόφαση 
ρυθμίσεις του εν λόγω κανονισμού και αναπέμφθηκε 
κατά τα λοιπά η απόφαση αυτή προς συμπλήρωση και 
αναδιατύπωση, σύμφωνα με τις διατυπωθείσες σχετι- 
κώς παρατηρήσεις. Οι παρατηρήσεις αυτές αφορούσαν 
α) τον συνυπολογισμό στην ετήσια χρέωση των δικα¬ 
στών (εκτός των υποθέσεων που αναφέρονται στην διά¬ 
ταξη της παραγράφου 2 του άρθρου 2 του κανονισμού) 
υποθέσεων επί αντιρρήσεων κατά αποφάσεων κρατήσε- 
ως ή παρατάσεως κρατήσεως αλλοδαπών σε ποσοστό 
5%, εφόσον οι αποφάσεις που εκδίδει κάθε δικαστής ανά 
έτος υπερβαίνουν τις εκατό (100), καθώς και των υπο¬ 
θέσεων επί αιτήσεων συμμορφώσεως της Διοικήσεως 
προς τις αποφάσεις των Διοικητικών Δικαστηρίων και 
επί αιτήσεων για δίκαιη ικανοποίηση των διαδίκων (βλ. 
8η σκέψη), β) τον υπολογισμό στον οριζόμενο αριθμό 
χρεώσεωςτων δικαστών και των εισαγομένων υποθέσε¬ 
ων έπειτα από προδικαστική απόφαση προς συμπλήρω¬ 
ση των αποδείξεων, με την προϋπόθεση ότι η υπόθεση 
χρεώνεται μετά την έκδοση της προδικαστικής αποφά¬ 
σεως σε άλλο εισηγητή, εφόσον ο αρχικός εισηγητής 
δεν υπηρετεί πλέον στο Δικαστήριο (βλ. 10η σκέψη), 
γ) τον μη υπολογισμό κατά την χρέωση των δικαστών 
ως πρωτοείσακτων των υποθέσεων που αναβάλλονται 
λόγω της αποχής δικηγόρων ή απεργίας υπαλλήλων ή 
άλλων παραγόντων της δίκης σε άλλη δικάσιμο ή άλ¬ 
λες δικασίμους και την δυνατότητα του Προέδρου του 
Τριμελούς Συμβουλίου Διεύθυνσης του Δικαστηρίου να 
προσδιορίζει την συζήτηση των αναβαλλόμενων υπο¬ 
θέσεων και σε εμβόλιμη δικάσιμο (εκτός των προκαθο¬ 
ρισμένων), (βλ. 11 η σκέψη) και δ) την μη αφαίρεση από 
επιγενόμενη χρέωση του τμήματος του αριθμού των 
πρωτοείσακτων υποθέσεων που αναλογούν στον δικα¬ 
στή σε περίπτωση μη συμμετοχής του σε μία δικάσιμο 
του τμήματός του. Επίσης, παρατηρήθηκε ότι σε περί¬ 
πτωση μακράς αναρρωτικής άδειας, εκτεινόμενης πέραν 
της μιας δικασίμου, οι αναλογούσες στον ασθενήσαντα 
δικαστή πρωτοείσακτες υποθέσεις πρέπει να αφαιρού- 
νται από επιγενόμενη χρέωση του τμήματος, εφόσον ο 
ασθενήσας δικαστής, εξακολουθεί να είναι ενταγμένος 
στην δύναμή του ή σε περίπτωση μετακινήσεως αυτού, 
εφόσον δεν συμπληρώθηκε η δύναμη του τμήματος από 
άλλο δικαστή (βλ. 11 η σκέψη). Με την ίδια απόφαση υπο- 

δείχθηκε α) να ενταχθούν οι ρυθμίσεις των παραγράφων 
1 και 6 (περί ορισμού αφενός δύο δικασίμων κατά μήνα 
για κάθε τμήμα και αφετέρου άλλης δικασίμου εάν για 
οποιονδήποτε λόγο δεν μπορεί να πραγματοποιηθεί 
συνεδρίαση τμήματος του Δικαστηρίου) του άρθρου 2 
του υπό έγκριση κανονισμού στο άρθρο 3 υπό τον τίτλο 
«ημέρες και ώρες συνεδριάσεων» και να απαλειφθεί από 
τον τίτλο του άρθρου 2 το αντίστοιχο μέρος, δηλαδή η 
φράση «ημέρες και ώρες συνεδριάσεων τμημάτων» (βλ. 
6η σκέψη) και β) σε σχέση προς την εγκριθείσα καθιέρω¬ 
ση ωραρίου συναλλαγής με το κοινό (από 08.30 έως τις 
13.30) για την κατάθεση και παραλαβή δικογράφων από 
τις Γραμματείες τωνΤμημάτων Προσδιορισμού Φορολο¬ 
γικών Υποθέσεων, Ενδίκων μέσων και υποθέσεων του 
ν. 1406/1983 και Αναστολών και υποθέσεων Αλλοδαπών, 
να περιληφθεί μεταβατική ρύθμιση ώστε να ενημερω¬ 
θούν επαρκώς οι ενδιαφερόμενοι και να συνδυασθεί 
η καθιέρωση του ωραρίου αυτού με την δυνατότητα 
ηλεκτρονικής καταθέσεως δικογράφων (βλ. 12η σκέ¬ 
ψη).Τέλος, δεν ενεκρίθη η ρύθμιση, με την οποία ετέθη 
συνολικό ανώτατο όριο (30%) σε δύο περιπτώσεις καθ' 
υπέρβαση χρεώσεως (δηλαδή της χρεώσεως σε επείγου¬ 
σες περιπτώσεις και σε όμοιες υποθέσεις ή υποθέσεις 
που θέτουν ζητήματα αμετακλήτως επιλυθέντα), (βλ. 
9η σκέψη). 

6. Επειδή με την υπό έγκριση απόφαση εναρμονίσθηκε 
το περιεχόμενο των διατάξεων του κανονισμού προς τις 
διατυπωθείσες επισημάνσεις με την 28/2016 απόφαση 
της ολομέλειας του Συμβουλίου της Επικράτειας σε Συμ¬ 
βούλιο και επομένως δεν προκαλούνται παρατηρήσεις, 
εκτός των ακολούθων. Παρατηρείται ότι στο άρθρο 2 
παράγραφος 2 εδάφιο β' του σχεδίου κανονισμού πρέπει 
να διαγράφει ως περιττή η φράση «κατά την ιστορική 
και νομική τους βάση», η οποία προστέθηκε με την υπό 
έγκριση απόφαση μετά την λέξη «όμοιες» και επομέ¬ 
νως η εν λόγω παράγραφος 2 του άρθρου 2, στην οποία 
είναι διαγραπτέα ως περιττή η ένδειξη «Α.», πρέπει να 
διατυπωθεί σαφέστερα ως εξής: «2. α) Ο Πρόεδρος του 
Τριμελούς ... β) Με απόφαση του Προέδρου τουΤριμε- 
λούς Συμβουλίου Διεύθυνσης του Δικαστηρίου μπορεί 
να χρεώνονται επί πλέον υποθέσεις που είναι όμοιες ή 
θέτουν ζήτημα που έχει ήδη επιλυθεί αμετακλήτως μέ¬ 
χρι και σε ποσοστό 30% επί του πιο πάνω οριζομένου 
αριθμού χρεώσεως υποθέσεων ανά δικαστή». 

Περαιτέρω παρατηρείται ότι σύμφωνα προς τα δια¬ 
λαμβανόμενα στην 12η σκέψη της 28/2016 προμνησθεί- 
σας αποφάσεως, το σχέδιο κανονισμού περιέλαβε στις 
«μεταβατικές ρυθμίσεις» την ακόλουθη παράγραφο: 

«2. Η ισχύς του ως άνω οριζόμενου ωραρίου αρχίζει 
από 16.9.2017 εφόσον έχει ολοκληρωθεί η εφαρμογή 
του Ολοκληρωμένου Συστήματος Διεύθυνσης Δικαστι¬ 
κών Υποθέσεων Διοικητικής Δικαιοσύνης (ΟΣΔΔΥΔΔ), 
όσον αφορά τη δυνατότητα ηλεκτρονικής καταθέσε¬ 
ως δικογράφων ή διαφορετικά ένα (1) μήνα μετά την 
έκδοση της πράξεως της Γενικής Επιτρόπου Δ.Δ. για 
ενεργοποίηση της ηλεκτρονικής κατάθεσης δικογρά¬ 
φων στο Δικαστήριο, υπό την προϋπόθεση ότι έχουν 
ενημερωθεί οι ενδιαφερόμενοι: α) με την ανάρτηση σχε¬ 


τικής ανακοίνωσης στην ιστοσελίδα του Δικαστηρίου, 
β) με την ανάρτηση σχετικής ανακοίνωσης στον πίνακα 
ανακοινώσεων του καταστήματος του Δικαστηρίου και 
γ) με έγγραφο του Προέδρου του Τριμελούς Συμβου¬ 
λίου Διεύθυνσης απευθυνόμενο προς τους Προέδρους 
όλων των Δικηγορικών Συλλόγων, με την παράκληση 
να ενημερώσουν τα μέλη τους επαρκώς με ανάρτηση 
στην ιστοσελίδα τους και κάθε άλλο πρόσφορο μέσο». 

Η προτεινόμενη αυτή μεταβατική ρύθμιση εναρμονί¬ 
ζεται κατ'ουσίαν προς την προαναφερθείσα επισήμανση 
της αποφάσεως της ολομέλειας του Συμβουλίου της Επι¬ 
κράτειας σε Συμβούλιο. Για λόγους όμως σαφήνειάςτης 
και εν όψει του άρθρου 6 του π.δ. 40/2013 (Α' 75), που 
εκδόθηκε κατ'επίκληση του άρθρου 110 παράγραφος 
11 του ν. 4055/2012 (Α' 51), ενδείκνυται να αποφευχθεί 
η διαζευκτική διατύπωση, η δε ρύθμιση, εντασσόμενη 
εξ απόψεως νομοτεχνικής σε άρθρο 16, περιλαμβάνον 
τις μεταβατικές διατάξεις, πρέπει να αναδιατυπωθεί ως 
εξής: «Άρθρο 16 Μεταβατικές διατάξεις 1. Από τη θέση 
σε ισχύ του κανονισμού μετονομάζονται ... Η μετονο- 
μασία ισχύει από τη δημοσίευση του Κανονισμού, οι δε 
γενόμενες... 2. Η ισχύς της διατάξεως της παραγράφου 
5 του άρθρου 8 αρχίζει ένα (1) μήνα μετά την καθορι- 
σθησομένη με την κατ’ άρθρο 6 του π.δ. 40/2013 (Α' 75) 
απόφαση του Γενικού Επιτρόπου της Επιτροπείας των 
τακτικών διοικητικών δικαστηρίων ημερομηνία έναρξης 
της διαδικασίας ηλεκτρονικής καταθέσεως δικογράφων 
στο Διοικητικό Πρωτοδικείο Αθηνών, αφού έχει ολοκλη¬ 
ρωθεί η εφαρμογή του Ολοκληρωμένου Συστήματος 
Διεύθυνσης Δικαστικών Υποθέσεων Διοικητικής Δικαι¬ 
οσύνης (ΟΣΔΔΥΔΔ) ως προς την διαδικασία αυτή. Σχε¬ 
τική γνωστοποίηση του Προέδρου του Τριμελούς Συμ¬ 
βουλίου Διεύθυνσής του διενεργείται α) με ανάρτηση 
ανακοίνωσης στον οικείο πίνακα του καταστήματος του 
Δικαστή ρίου και στην ιστοσελίδα του και β) με έγγραφο 
προς τους Προέδρους όλων των Δικηγορικών Συλλόγων, 
για την ενημέρωση των μελών τους με ανάρτηση στην 
ιστοσελίδα τους και με κάθε άλλο πρόσφορο μέσο». 

7. Επειδή κατόπιν των αναφερθέντων, το εν λόγω 
σχέδιο κανονισμού πρέπει να εγκριθεί, με την αναδι¬ 
ατύπωση του άρθρου 2 παράγραφος 2 εδάφιο β' και 
της μεταβατικής ρυθμίσεως για την θέσπιση ωραρίου 
συναλλαγής με το κοινό για την οριζόμενη κατάθεση και 
παραλαβή δικογράφων, κατά τα εκτεθέντα στην προη¬ 
γούμενη σκέψη. 

Διά ταύτα 

Εγκρίνει τον εισαγόμενο με την απόφαση 2/2017 του 
Διοικητικού Πρωτοδικείου Αθηνών (σε ολομέλεια) κανο¬ 
νισμό εσωτερικής υπηρεσίας, με την αναδιατύπωση του 
άρθρου 2 παράγραφος 2 εδάφιο β' και της μεταβατικής 
ρυθμίσεως για την θέσπιση ωραρίου συναλλαγής με το 
κοινό για την οριζόμενη κατάθεση και παραλαβή δικο¬ 
γράφων, κατά το σκεπτικό. 

Κρίθηκε και αποφασίσθηκε στην Αθήνα την 1 η Ιουνίου 
2017. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 

Έγκριση εν μέρειτης εισαγόμενης με την 3/2016 
απόφαση της ολομέλειας των Δικαστών του Διοι¬ 
κητικού Πρωτοδικείου Πειραιώς, τροποποίησης 
του Κανονισμού Εσωτερικής Υπηρεσίας του Δι¬ 
καστηρίου, συμπλήρωση και διόρθωση του Κα¬ 
νονισμού αυτού. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, την 1 η Ιουνίου 2017, ημέρα Πέμπτη και ώρα 
14.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της ολομέλει¬ 
ας, αποτελούμενο από τα μέλη του: Νικ. Σακελλαρίου, 
Πρόεδρο, Αθ. Ράντο, Αικ. Συγγούνα, Ν. Μαρκουλάκη, Μ. 
Καραμανώφ, I. Γράβαρη, Αντιπροέδρους του Συμβουλί¬ 
ου της Επικράτειας και τους Συμβούλους Γ. Παπαγεωρ- 
γίου, I. Μαντζουράνη, Δ. Σκαλτσούνη, Μ.-Ε. Κωνσταντι- 
νίδου, Μ. Γκορτζολίδου, Ε. Αντωνόπουλο, Σ. Μαρκάτη, 
Μ. Παπαδοπούλου, Β. Αραβαντινό, Δ. Κυριλλόπουλο, Α. 
Καλογεροπούλου, Ε. Κουσιουρή, Κ. Φιλοπούλου, Ο. Αρα- 
βάνη, Κ. Πισπιρίγκο, Δ. Μακρή, Μ. Πικραμένο,Τ. Κόμβου, 
Β. Αναγνωστοπούλου-Σαρρή, Π. Μπράίμη, Π. Χαμάκο, 
Σ. Βιτάλη, Ηλ. Μάζο, Χρ. Ντουχάνη, Β. Κίντζιου, Θ. Τζο- 
βαρίδου, Ε. Παπαδημητρίου, Κ. Νικολάου, Β. Πλαπούτα, 
Μ. Σωτηροπούλου, I. Σύμπλη, Π.Τσούκα, Κ. Κονιδιτσιώ- 
του, Α. Γαλενιανού-Χαλκιαδάκη και Α. Μίντζια. Τ α λοιπά 
μέλη, αν και προσκλήθηκαν, δεν εμφανίσθηκαν, γιατί 
είχαν κώλυμα. Ο Σύμβουλος I. Σπερελάκης προσήλθε και 
παρακολούθησε τη συζήτηση, χωρίς δικαίωμα ψήφου, 
ως νεώτερος, σύμφωνα με το άρθρο 8 του π.δ. 18/1989 
«Κωδικοποίηση διατάξεων νόμων για το Συμβούλιο της 
Επικράτειας», για να διατηρηθεί περιττός ο αριθμός των 
μελών που μετέχουν στην ολομέλεια. Παρέστη επίσης 
η Γραμματέας Ελ. Γκίκα, Αναπληρώτρια Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζήτησης, σύμφωνα με την 
πρόσκληση του Προέδρου, ήταν η έγκριση της 3/2016 
αποφάσεως της ολομέλειας του Διοικητικού Πρωτοδι¬ 
κείου Πειραιώς που αφορά στον Κανονισμό Εσωτερικής 
Υπηρεσίας του, μετά την υπ' αριθμ. 6/2016 απόφαση 
της ολομέλειας του Συμβουλίου της Επικράτειας σε Συμ¬ 
βούλιο. 

Το Συμβούλιο άκουσε την εισηγήτρια της υποθέσεως, 
Σύμβουλο της Επικράτειας Β. Αναγνωστοπούλου-Σαρρή. 

Σκέφθηκε κατά το νόμο 

1. Επειδή, με το ΓΠ6893/2017/28.4.2017 έγγραφο της 
Προέδρου του Τριμελούς Συμβουλίου Διεύθυνσης του 
Διοικητικού Πρωτοδικείου Πειραιά υποβλήθηκε στο 
Συμβούλιο της Επικράτειας προς έγκριση η 3/2016 από¬ 
φαση της ολομέλειας των Δικαστών του ανωτέρω Δικα¬ 
στηρίου, η οποία ελήφθη κατόπιν της 6/2016 αποφάσεως 
της ολομέλειας του Συμβουλίου της Επικράτειας εν συμ- 
βουλίω. Με την τελευταία αυτή απόφαση αναπέμφθηκε 
στο ως άνω Διοικητικό Πρωτοδικείο προς διόρθωση και 
συμπλήρωση η 1/2015 απόφαση της ολομέλειας των 
Δικαστών του εν λόγω Δικαστηρίου που αφορούσε την 
αναμόρφωση του Κανονισμού Εσωτερικής Υπηρεσίας 
του. Ήδη κατόπιν της από 17.5.2017 προσκλήσεως του 


Προέδρου του Συμβουλίου της Επικράτειας εισάγεται 
προς έγκριση η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012 
(Α' 51), «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση ή 
αντικατάσταση κανονισμού,του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, όπως έχει γίνει δεκτό (αποφάσεις 10,12/2012, 
5, 6/2013, 3, 6, 15, 16α/2014, 5, 6/2015, 6, 36/2016 της 
ολομέλειας του Συμβουλίου της Επικράτειας εν συμβου- 
λίω κ.ά.), καθ’ ερμηνεία των διατάξεων που μνημονεύθη- 
καν στην σκέψη 2, η ολομέλεια του Συμβουλίου της Επι¬ 
κράτειας εν συμβουλίω, ελέγχοντας υποβαλλόμενο προς 
έγκριση Κανονισμό εσωτερικής υπηρεσίας τακτικού δι¬ 
οικητικού δικαστηρίου, έχει την αρμοδιότητα, χωρίς να 
υποκαθίσταται, κατ’ αρχήν, στην κρίση των δικαστών 
της ολομέλειας του οικείου δικαστηρίου, να ελέγχει εάν 
και σε ποιο βαθμό συγκεκριμένες ρυθμίσεις του Κανο¬ 
νισμού, και ιδίως αυτές που συνάπτονται με το σκοπό 
της εύρυθμης και αποτελεσματικής λειτουργίας του δι¬ 
καστηρίου από πλευράς ταχείας διεκπεραιώσεως των 
εισαγόμενων σ' αυτό υποθέσεων, εξυπηρετούν τον εν 
λόγω σκοπό. Όπως επίσης έγινε δεκτό με τις αποφάσεις 
αυτές, αφ' ενός μεν δεν είναι επιτρεπτή η έγκριση νέων 
Κανονισμών δικαστηρίων, που περιέχουν ρυθμίσεις, οι 
οποίες οδηγούν, αμέσως ή εμμέσως, σε επιβράδυνση του 
ρυθμού εκδικάσεως των υποθέσεων, αφ' ετέρου δε προς 
εξυπηρέτηση του σκοπού της επιταχύνσεως η ολομέλεια 
του Συμβουλίου της Επικράτειας έχει την αρμοδιότητα 
να υποδεικνύει την προσθήκη ρυθμίσεων που εξυπη¬ 
ρετούν τον εν λόγω σκοπό. Κατά τις αυτές διατάξεις η 
σχετική αρμοδιότητα του Συμβουλίου της Επικράτειας 
δεν είναι απλώς γνωμοδοτική αλλά αποφασιστική και 

δεσμευτική ως προς τις διατυπούμενες παρατηρήσεις, 
τόσο ως προς την υποδεικνυόμενη κατεύθυνση, όσο 
και ως προς το προτεινόμενο βασικό περιεχόμενο των 
προς θέσπιση ρυθμίσεων ή τροποποιήσεων. Εφ' όσον 
δε οι διατυπούμενες παρατηρήσεις έχουν την ως άνω 
προσδιοριζόμενη δεσμευτικότητα, δεν απαιτείται η δια¬ 
τύπωση στο διατακτικό της σχετικής αποφάσεως ρητής 
μνείας περί αναπομπής του Κανονισμού ούτε απαιτεί¬ 
ται, κατ' αρχήν, να περιληφθεί στο διατακτικό ρήτρα για 
την τροποποίηση των επισημαινόμενων ρυθμίσεων. Σε 
περίπτωση, όμως, κατά την οποία η ολομέλεια των δι¬ 
καστών του οικείου δικαστηρίου αρνείται, εν όλω ή εν 
μέρει, ρητώς ή σιωπηρώς, να προσαρμόσει τις ρυθμίσεις 
του Κανονισμού στην υποδειχθείσα κατεύθυνση, τότε η 
ολομέλεια του Συμβουλίου της Επικράτειας, ασκώντας 
την αρμοδιότητα που ρητώς της παρέχουν οι ανωτέ¬ 
ρω διατάξεις, μπορεί ευθέως να προβεί στην αναγκαία 
τροποποίηση και συμπλήρωση του Κανονισμού, με προ¬ 
σθήκη των ενδεικνυομένων ρυθμίσεων. Στην περίπτω¬ 
ση αυτή, η απόφαση της ολομέλειας του Συμβουλίου 
της Επικράτειας, που περιέχει τις ανωτέρω ρυθμίσεις, 
διαβιβάζεται στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων και δημοσιεύεται στην 
Εφημερίδα της Κυβερνήσεως, αποτελώντας, πλέον, τον 
Κανονισμό του οικείου δικαστηρίου (αποφάσεις 3, 6, 
15, 16α/2014, 6/2015 της ολομέλειας του Συμβουλίου 
της Επικράτειας εν συμβουλίω). Ενόψει των ανωτέρω, 
οι ρυθμίσεις ή τροποποιήσεις που υποδεικνύονται με τις 
αποφάσεις της ολομέλειας του Συμβουλίου της Επικρά¬ 
τειας δεν μπορούν να αγνοούνται, είτε να μεταβάλλονται 
από τις ολομέλειες των οικείων δικαστηρίων, ακόμη και 
με την παράθεση σχετικής προς τούτο αιτιολογίας που 
θα άνοιγε περαιτέρω διάλογο με το ανώτατο δικαστήριο 
(αποφάσεις 16α/2014, 6/2015 της ολομέλειας του Συμ¬ 
βουλίου της Επικράτειας εν συμβουλίω). 

4. Επειδή, με το 3571/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων ζητήθηκε, σύμφωνα με τις διατάξεις των 
άρθρων 17 παρ. 4 και 14 παρ. 2 περ. β' του Κ.Ο.Δ.Κ.Δ.Λ., η 
σύγκληση της ολομέλειας των Δικαστών του Διοικητικού 
Πρωτοδικείου Πειραιά για την αντικατάσταση, τροποποί¬ 
ηση και συμπλήρωση των διατάξεων του Κανονισμού 
Εσωτερικής Υπηρεσίας του Δικαστηρίου, όπως αυτός 
ίσχυε μετά την έκδοση και των 10/2012 και 21/2013 απο¬ 
φάσεων της ολομέλειας του Συμβουλίου της Επικράτειας 
εν συμβουλίω, με την εισαγωγή σ’ αυτόν των προτεινό- 
μενων με το ανωτέρω έγγραφο ρυθμίσεων, οι οποίες 
στοιχούν προς ήδη ληφθείσες σχετικές αποφάσεις της 
ολομέλειας του Δικαστηρίου. Εν συνεχεία του ανωτέρω 
εγγράφου, η Γενική Επίτροπος της Επικράτειας των Τα¬ 
κτικών Διοικητικών Δικαστηρίων, μετο 3904/12.11.2014 
έγγραφο της επεσήμανε την ανάγκη προσαρμογής 
του Κανονισμού και στις διατάξεις του άρθρου 20 του 
Κ.Ο.Δ.Κ.Δ.Λ. περί λειτουργίας Γραφείου Νομολογίας και 
Έρευνας και περί διευθύνσεως του γραφείου αυτού από 
δικαστή, με τη θέσπιση ρυθμίσεως που να προβλέπει, 
σύμφωνα και με την 16/2014 απόφαση της ολομέλει¬ 
ας του Συμβουλίου της Επικράτειας εν συμβουλίω, ότι 
ο διευθύνων το ανωτέρω γραφείο, κατά το διάστημα 


που θα ασκεί τα καθήκοντά του, μόνον «σε εξαιρετικές 
περιπτώσεις και εφόσον οι υπηρεσιακές ανάγκες το 
επιτρέπουν» μπορεί να απαλλάσσεται από μέρος της 
μηνιαίας χρεώσεως. Με την 1/2015 απόφαση της ολο¬ 
μέλειας των Δικαστών του Διοικητικού Πρωτοδικείου 
Πειραιά αποφασίστηκε, κατά πλειοψηφία, ότι ο Κανο¬ 
νισμός Εσωτερικής Υπηρεσίας του Δικαστηρίου, όπως 
ίσχυε, «είναι λειτουργικός και πρόσφορος να επιφέρει 
το επιδιωκόμενο αποτέλεσμα και δεν χρήζει αλλαγών» 
διατυπώθηκαν δε σε σχέση με τις προταθείσες από τη 
Γενική Επίτροπο της Επικράτειας ρυθμίσεις, ειδικότερες 
παρατηρήσεις και εκτέθηκε σειρά λόγων, που δικαιο¬ 
λογούσαν το συμπέρασμα αυτό. Ενόψει αυτών, με την 
6/2016 απόφαση της ολομέλειας του Συμβουλίου της 
Επικράτειας εν συμβουλίω αποφασίσθηκε, ενόψει και 
της μεγάλης εκκρεμότητας των υποθέσεων στο Δικα¬ 
στήριο αυτό (στις 31/12/2014, οι μεν εισαγόμενες υπο¬ 
θέσεις ανήρχοντο σε 5.143, οι δε εκκρεμείς σε 30.649), να 
αναπεμφθεί η ως άνω 1/2015 απόφαση της ολομέλειας 
των Δικαστών του στο ως άνω Δικαστήριο προκειμένου 
να επιληφθεί και αποφανθεί και επί των παρατηρήσεων 
και προτάσεων που είχαν διατυπωθεί στο έγγραφο της 
Γενικής Επιτρόπου, επί σκοπώ εντάξεως αυτών στον Κα¬ 
νονισμό Εσωτερικής Υπηρεσίας του, ώστε να ισχύσουν 
ενιαία κριτήρια κατά τον καθορισμό, τη χρέωση και την 
εκδίκαση των υποθέσεων για την ταχύτερη και αποτελε¬ 
σματικότερη απονομή της διοικητικής δικαιοσύνης και 
την ομαλή λειτουργία των διοικητικών δικαστηρίων. Οι 
ρυθμίσεις που έπρεπε να περιληφθούν στον Κανονισμό 
του Διοικητικού Πρωτοδικείου Πειραιά επισημάνθηκαν 
μετην ως άνω 6/2016 απόφαση της ολομέλειας του Συμ¬ 
βουλίου της Επικράτειας εν συμβουλίω, σχετίζοντο δε: 
α) με τον προσδιορισμό των υποθέσεων ανά δικάσιμο 
και τη συνακόλουθη χρέωση των δικαστών, η οποία θα 
πρέπει να γίνεται κατά τρόπο ώστε η ανά δικαστή ετήσια 
χρέωση, η οποία και πρέπει να τηρείται απαρέγκλιτα, να 
μην είναι, συμπεριλαμβανομένων και των υποθέσεων 
του τμήματος διακοπών, κατώτερη από 210 υποθέσεις, 
στις οποίες δεν θα συνυπολογίζονται οι αιτήσεις διορθώ- 
σεως ή ερμηνείας, ενώ, αντιθέτως, θα συνυπολογίζονται 
οι αποφάσεις επί αιτήσεων συμμορφώσεως της Διοική- 
σεως προς τις αποφάσεις των διοικητικών δικαστηρίων 
(ν. 3068/2002) και οι αιτήσεις για δίκαιη ικανοποίηση. 
Συναφώς προς τη ρύθμιση αυτή περιελήφθησαν στην 
απόφαση του Δικαστηρίου και τα εξής: Οι υποθέσεις εν 
συμβουλίω, κατά τη διαδικασία των άρθρων 126Α του 
Κ.Δ.Δ. και 34Α του π.δ. 18/1989, θα πρέπει να συνυπο¬ 
λογίζονται στον αριθμό της χρεώσεως των δικαστών 
μόνον κατά το ήμισυ, σύμφωνα και με τη ρύθμιση που 
προτείνεται μετο 3571/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων, όπως κατά το ήμισυ, λόγω του μεγάλου 
αριθμού τους, θα πρέπει να συνυπολογίζονται και οι αι¬ 
τήσεις προσωρινής δικαστικής προστασίας, κατά μερική 
αποδοχή της σχετικής ρυθμίσεως του ιδίου εγγράφου. 
Θα πρέπει όμως να προστεθεί στην τελευταία αυτή ρύθ¬ 
μιση ότι δεν θα υπολογίζονται στον αριθμό των αιτήσε¬ 
ων προσωρινής δικαστικής προστασίας οι αποφάσεις 
επί των αιτήσεων αντιρρήσεων των υπηκόων τρίτης 

χώρας κατά των αποφάσεων κράτησης ή παράτασης 
της κράτησης (άρθρο 30 παρ. 2 και 3 του ν. 3907/2011), 
παρά μόνον εφόσον οι αποφάσεις αυτές υπερβαίνουν 
ανά έτος τον αριθμό 100, οπότε θα συνυπολογίζονται 
σε ποσοστό 5% (αποφάσεις 33,34/2015 της ολομέλειας 
του Συμβουλίου της Επικράτειας εν συμβουλίω), β) με 
τον καθ' υπέρβαση προσδιορισμό υποθέσεων σε επεί¬ 
γουσες περιπτώσεις, γ) με τον καθ' υπέρβαση προσδι¬ 
ορισμό ομοίων υποθέσεων ή υποθέσεων που θέτουν 
ζήτημα το οποίο έχει επιλυθεί αμετακλήτως, δ) με τη 
χρέωση των παρέδρων, ε) με την αναβολή υποθέσεων 
λόγω αποχής δικηγόρων ή για αντίστοιχες αιτίες και τη 
δυνατότητα ορισμού εμβόλιμων δικασίμων και στ) με 
τον υπολογισμό των υποθέσεων σε επιγενόμενη χρέωση 
σε περίπτωση μη συμμετοχής δικαστή σε μία δικάσιμο 
για οποιοδήποτε λόγο, καθώς και σε περίπτωση μακράς 
αναρρωτικής αδείας. Με την ίδια απόφαση επισημάν- 
θηκε, επίσης, ότι έπρεπε να αντικατασταθεί η ρύθμιση 
του άρθρου 11 παρ. 8 του Κανονισμού που αφορούσε 
το Γραφείο Νομολογίας και να καταργηθεί η ρύθμιση της 
περ. Β του άρθρου 4 του Κανονισμού που προέβλεπε τη 
μειωμένη χρέωση των μητέρων επί δύο χρόνια από τη 
γέννηση των παιδιών τους, δεδομένου ότι με το άρθρο 
44 παρ. 20,21,23, 24, 25 και 26 του ν. 1756/1988, όπως 
ήδη ισχύει, μετά την τροποποίηση της παρ. 21 αυτού 
με το άρθρο 89 του ν. 4055/2012 και εν συνεχεία με το 
άρθρο 8 παρ. 1 Ατού ν. 4239/2014 (Α' 43), προβλέπεται 
πλέον η χορήγηση στον γονέα δικαστικό λειτουργό αδεί¬ 
ας εννέα μηνών με αποδοχές για την ανατροφή τέκνου. 

5. Επειδή, η ολομέλεια των Δικαστών του Διοικητικού 
Πρωτοδικείου Πειραιά με την υπό έγκριση 3/2016 από¬ 
φαση, συμμορφωθείσα εν μέρει προς την ως άνω 6/2016 
αναπεμπτική απόφαση της ολομέλειας του Δικαστηρίου 
τούτου, δέχθηκε να ενταχθούν στον Κανονισμό αυτούσι¬ 
ες οι ρυθμίσεις που σχετίζονται με την επιγενόμενη χρέ¬ 
ωση των δικαστών σε περίπτωση μη συμμετοχής τους 
σε μία δικάσιμο ή σε περίπτωση μακράς αναρρωτικής 
αδείας (άρθρο 4 παρ. 5), τον καθ’ υπέρβαση προσδιο¬ 
ρισμό των υποθέσεων σε επείγουσες περιπτώσεις και 
τον καθ' υπέρβαση προσδιορισμό όμοιων υποθέσεων 
ή υποθέσεων που θέτουν ζήτημα το οποίο έχει επιλυθεί 
αμετακλήτως (άρθρο 5 παρ. 1 και 2), τη χρέωση των πα¬ 
ρέδρων (άρθρο 4 παρ. 3) και τη δυνατότητα απαλλαγής 
του δικαστή που διευθύνει το Γραφείο Νομολογίας από 
μέρος της μηνιαίας χρεώσεως (άρθρο 11 παρ. 8), ενώ 
αποφάσισε και την κατάργηση της ρυθμίσεως της περ. 
Β του άρθρου 4 σχετικά με τη μειωμένη χρέωση των 
μητέρων επί δύο χρόνια από τη γέννηση των παιδιών 
τους. Όμως, ως προς τον προσδιορισμό των υποθέσεων, 
αρμοδιότητας Τριμελούς και Μονομελούς συνθέσεως, 
συμπεριλαμβανομένων των υποθέσεων του τμήματος 
διακοπών, εισήγαγε στη διάταξη του άρθρου 4 παρ. 2 
του Κανονισμού ρυθμίσεις, οι οποίες ορίζουν ότι η χρέ¬ 
ωση ανά δικαστή ανέρχεται «ετησίως σε διακόσιες δέκα 
(210), στις οποίες δεν συνυπολογίζονται οι αιτήσεις διορ- 
θώσεως ή ερμηνείας αποφάσεων» και ότι «στον αριθμό 
αυτό συνυπολογίζονται οι αιτήσεις συμμορφώσεως της 
Διοικήσεως προς τις αποφάσεις των διοικητικών δικα¬ 
στηρίων (ν. 3068/2002 ΦΕΚ Α' 274), οι αιτήσεις για δίκαιη 


ικανοποίηση των διαδίκων (ν. 4055/2012, ΦΕΚ Α' 51), 
οι αιτήσεις κατά προτίμηση προσδιορισμού υποθέσε¬ 
ων σε σύντομη δικάσιμο (άρθρο 15 παρ. 7 περ. ιι του 
Κ.Ο.Δ.Κ.Δ.Λ., ν. 1756/1988, ΦΕΚ Α' 35) και οι εισαγόμε- 
νες ύστερα από προδικαστική απόφαση για συμπλή¬ 
ρωση των αποδείξεων. Οι υποθέσεις που εξετάζονται 
εν συμβουλίω κατά τη διαδικασία των άρθρων 126 Α' 
του Κώδικα Διοικητικής Δικονομίας και 34Α' του π.δ. 
18/1989 και οι αιτήσεις προσωρινής δικαστικής προ¬ 
στασίας συνυπολογίζονται στον πιο πάνω αριθμό κατά 
το ήμισυ. Δεν υπολογίζονται στον αριθμό των αιτήσεων 
προσωρινής δικαστικής προστασίας οι αντιρρήσεις των 
υπηκόων τρίτης χώρας κατά των αποφάσεων κράτησης 
ή παράτασης της κράτησης, κατά το άρθρο 30 παρ. 2 και 
3 του ν. 3907/2011 (ΦΕΚ Α' 7), εκτός εάν οι υποθέσεις 
αυτές υπερβαίνουν ανά έτος τον αριθμό εκατό (100), 
οπότε συνυπολογίζονται σε ποσοστό 5%». Η ως άνω δι¬ 
άταξη του υπό έγκριση Κανονισμού, που κατ' αρχήν είναι 
σύμφωνη με όσα αναφέρονται στην απόφαση 6/2016 
της ολομέλειας του Συμβουλίου της Επικράτειας, πρέ¬ 
πει να τροποποιηθεί, προκειμένου να διασφαλίζεται ότι 
ο προσδιορισμός των υποθέσεων και η συνακόλουθη 
χρέωση των δικαστών θα διενεργείται κατά τρόπο ώστε 
η ανά δικαστή χρέωση, που θα πρέπει να τηρείται απα- 
ρεγκλίτως, δεν θα είναι κατώτερη από 210 υποθέσεις 
ετησίως. Επίσης, πρέπει να συμπληρωθεί, ως προς τον 
συνυπολογισμό των υποθέσεων που εισάγονται ύστε¬ 
ρα από προδικαστική απόφαση προς συμπλήρωση των 
αποδείξεων, και να προστεθεί στη ρύθμιση αυτή, ότι 
προϋπόθεση τούτου είναι ότι η υπόθεση χρεώνεται μετά 
την έκδοση της προδικαστικής αποφάσεως σε άλλον 
εισηγητή, εφόσον ο αρχικός εισηγητής της υποθέσε- 
ως δεν υπηρετεί πλέον στο Δικαστήριο (βλ. πρακτικά 
28/2016, 30, 32/2015 της ολομέλειας του Συμβουλίου 
της Επικράτειας εν συμβουλίω). Ως προς τις λοιπές περι¬ 
λαμβανόμενες στη διάταξη αυτή ρυθμίσεις δεν προκα- 
λούνται παρατηρήσεις και πρέπει να εγκριθούν ως έχουν. 
Περαιτέρω, δεν γίνεται δεκτή και πρέπει να διαγράφει η 
παρ. 3 του άρθρου 5 του υπό έγκριση Κανονισμού, του 
οποίου, κατά τα ήδη εκτεθέντα, οι παρ. 1 και 2 αφορούν 
τον καθ' υπέρβαση προσδιορισμό των υποθέσεων σε 
επείγουσες περιπτώσεις και τον καθ' υπέρβαση προσ¬ 
διορισμό ομοίων υποθέσεων ή υποθέσεων που θέτουν 
ζήτημα που έχει επιλυθεί αμετακλήτως, σύμφωνα με την 
οποία: «Η συνολική πάντως υπέρβαση των χρεωμένων 
υποθέσεων για τους ανωτέρω λόγους δεν μπορεί να 
υπερβεί το 30% της συνήθους χρέωσης». Τούτο διότι 
ο καθ' υπέρβαση προσδιορισμός υποθέσεων της πα¬ 
ραγράφου 1 εξυπηρετεί διαφορετικούς σκοπούς από 
τον αντίστοιχο της παραγράφου 2 και εφαρμόζεται σε 
διαφορετικές περιπτώσεις, η ρύθμιση δε αυτή οδηγεί 
σε επιβράδυνση του ρυθμού εκδικάσεως των υποθέ¬ 
σεων (βλ. σχετ. 28/2016 απόφαση της ολομέλειας του 
Συμβουλίου της Επικράτειας εν συμβουλίω). Τέλος, δεν 
περιελήφθη στον Κανονισμό κατά τα γενόμενα δεκτά με 
την 6/2016 απόφαση της ολομέλειας του Συμβουλίου 
της Επικράτειας, ρύθμιση σχετικώς με την επιγενόμενη 
χρέωση των δικαστών σε περίπτωση αναβολής των υπο¬ 
θέσεων λόγω αποχής των δικηγόρων ή για αντίστοιχες 

αιτίες, κατά την οποία «Σε περίπτωση αποχής δικηγόρων 
ή απεργίας υπαλλήλων ή άλλων παραγόντων της δίκης, 
οι πρωτοείσακτες υποθέσεις που αναβάλλονται λόγω 
της αποχής ή απεργίας σε άλλη δικάσιμο ή άλλες δικάσι¬ 
μους δεν θεωρούνται πρωτοείσακτες για τη χρέωση των 
δικαστών. Ο δε Πρόεδρος του Τριμελούς Συμβουλίου 
Διεύθυνσης του Δικαστηρίου, μπορεί να προσδιορίζει τη 
συζήτηση των αναβαλλόμενων υποθέσεων και σε εμβό¬ 
λιμη δικάσιμο». Ο λόγος για τον οποίο δεν περιελήφθη 
τέτοια ρύθμιση είναι όπως εκτίθεται στην απόφαση της 
ολομέλειας του Διοικητικού Πρωτοδικείου ότι η κατά 
τον τρόπο αυτό χρέωση (άθροιση των αναβαλλόμενων 
υποθέσεων στην κανονική μηνιαία χρέωση) οδηγεί «σε 
υπερδιπλασιασμό της χρέωσης των δικαστών, η οποία 
καθίσταται εκτός των προβλεπομένων ορίων του Κανο¬ 
νισμού, ιδίως στις περιπτώσεις που η αποχή ή η απεργία 
διαρκεί για χρονικό διάστημα μεγαλύτερο των τριών (3) 
μηνών». Ωστόσο, η ρύθμιση αυτή, που ήδη εντάσσεται 
και στους Κανονισμούς των λοιπών διοικητικών πρωτο¬ 
δικείων της χώρας αποβλέπει στην εφαρμογή ενιαίων 
κριτηρίων κατά τον καθορισμό, την χρέωση και την εκ¬ 
δίκαση των υποθέσεων με σκοπό την ταχύτερη και απο¬ 
τελεσματικότερη απονομή της διοικητικής δικαιοσύνης 
και την ομαλή λειτουργία των διοικητικών δικαστηρίων, 
και, ως εκ τούτου, πρέπει να περιληφθεί στον Κανονισμό 
του Δικαστηρίου, με την προσθήκη παραγράφου 6 στο 
άρθρο 4 του Κανονισμού αυτού. 

6. Επειδή, οι ανωτέρω επισημανθείσες διορθώσεις και 
προσθήκες που δεν περιελήφθησαν στην επιχειρούμενη 
τροποποίηση του Κανονισμού Εσωτερικής Υπηρεσίας, 
σύμφωνα με όσα έχουν εκτεθεί στη σκέψη 3, πρέπει να 
αποτελέσουν, πλέον, περιεχόμενο της επιβαλλόμενης 
τροποποιήσεως και συμπληρώσεως του άρθρου 4 και 
5 του εν λόγω Κανονισμού. 

7. Επειδή, η επιχειρούμενη τροποποίηση του Κανονι¬ 
σμού αυτού με την ως άνω 3/2016 απόφαση της ολο¬ 
μέλειας του Διοικητικού Πρωτοδικείου Πειραιώς πρέ¬ 
πει να εγκριθεί με τις εξής διαγραφές, αντικαταστάσεις 
και συμπληρώσεις: Α) στην παράγραφο 2 του άρθρου 
4 του Κανονισμού η φράση «σε διακόσιες δέκα (210)» 
αντικαθίσταται με τη φράση «σε τουλάχιστον διακόσιες 
δέκα (210)», Β) στο δεύτερο εδάφιο της ως άνω παρα¬ 
γράφου 2 του ίδιου άρθρου 4 η φράση «Στον αριθμό 

αυτό συνυπολογίζονται.και οι εισαγόμενες ύστερα 

από προδικαστική απόφαση για συμπλήρωση των απο¬ 
δείξεων» συμπληρώνεται με τη φράση «υπό την προϋ¬ 
πόθεση ότι η υπόθεση χρεώνεται μετά την έκδοση της 
προδικαστικής αποφάσεως σε άλλον εισηγητή, εφόσον 
ο αρχικός εισηγητήςτης υποθέσεως δεν υπηρετεί πλέον 
στο Δικαστήριο». Γ) Στο άρθρο 4 του Κανονισμού προ¬ 


στίθεται παράγραφος 6, στην οποία ορίζεται ότι: «Σε 
περίπτωση αποχής δικηγόρων ή απεργίας υπαλλήλων 
ή άλλων παραγόντων της δίκης, οι πρωτοείσακτες υπο¬ 
θέσεις που αναβάλλονται λόγω της αποχής ή απεργίας 
σε άλλη δικάσιμο ή άλλες δικάσιμους δεν θεωρούνται 
πρωτοείσακτες για τη χρέωση των δικαστών. Ο δε Πρό¬ 
εδρος του Τριμελούς Συμβουλίου Διεύθυνσης του Δι¬ 
καστηρίου, μπορεί να προσδιορίζει τη συζήτηση των 
αναβαλλόμενων υποθέσεων και σε εμβόλιμη δικάσιμο» 
και Δ) Η παράγραφος 3 του άρθρου 5 του Κανονισμού, 
με την οποία ορίζεται ότι «Η συνολική πάντως υπέρβαση 
των χρεωμένων υποθέσεων για τους ανωτέρω λόγους 
δεν μπορεί να υπερβεί το 30% της συνήθους χρέωσης» 
διαγράφεται. 

Διά ταύτα 

Εγκρίνει εν μέρει την εισαγόμενη με την 3/2016 από¬ 
φαση της ολομέλειας των Δικαστών του Διοικητικού 
Πρωτοδικείου Πειραιώς τροποποίηση του Κανονισμού 
Εσωτερικής Υπηρεσίας του Δικαστηρίου. 

Συμπληρώνει και διορθώνει τον Κανονισμό αυτό ως 
εξής: Α) στην παράγραφο 2 του άρθρου 4 του Κανονι¬ 
σμού η φράση «σε διακόσιες δέκα (210)» αντικαθίσταται 
με τη φράση «σε τουλάχιστον διακόσιες δέκα (210)», Β) 
στο δεύτερο εδάφιο της ως άνω παραγράφου 2 του ίδιου 
άρθρου 4 η φράση «Στον αριθμό αυτό συνυπολογίζο¬ 
νται .και οι εισαγόμενες ύστερα από προδικαστική 

απόφαση για συμπλήρωση των αποδείξεων» συμπληρώ¬ 
νεται με τη φράση «υπό την προϋπόθεση ότι η υπόθεση 
χρεώνεται μετά την έκδοση της προδικαστικής αποφά¬ 
σεως σε άλλον εισηγητή, εφόσον ο αρχικός εισηγητής 
της υποθέσεως δεν υπηρετεί πλέον στο Δικαστήριο». 
Γ) Στο άρθρο 4 του Κανονισμού προστίθεται παράγρα¬ 
φος 6, στην οποία ορίζεται ότι: «Σε περίπτωση αποχής 
δικηγόρων ή απεργίας υπαλλήλων ή άλλων παραγόντων 
της δίκης, οι πρωτοείσακτες υποθέσεις που αναβάλλο¬ 
νται λόγω της αποχής ή απεργίας σε άλλη δικάσιμο ή 
άλλες δικάσιμους δεν θεωρούνται πρωτοείσακτες για 
τη χρέωση των δικαστών. Ο δε Πρόεδρος του Τριμελούς 
Συμβουλίου Διεύθυνσης του Δικαστηρίου, μπορεί να 
προσδιορίζει τη συζήτηση των αναβαλλόμενων υποθέ¬ 
σεων και σε εμβόλιμη δικάσιμο» και Δ) Η παράγραφος 3 
του άρθρου 5 του Κανονισμού, με την οποία ορίζεται ότι 
«Η συνολική πάντως υπέρβαση των χρεωμένων υποθέ¬ 
σεων για τους ανωτέρω λόγους δεν μπορεί να υπερβεί 
το 30% της συνήθους χρέωσης» διαγράφεται. 

Για την πιστοποίηση των παραπάνω συντάσσεται το 
παρόν πρακτικό. 

Ο Πρόεδρος 

ΝΙΚΟΛΑΟΣ ΣΑΚΕΛΛΑΡΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























